CELEX: C2007/056/18
Language: lv
Date: 2007-03-10 00:00:00
Title: Lieta C-104/06: Tiesas (astotā palāta) spriedums 2007. gada 18. janvārī — Eiropas Kopienu Komisija pret Zviedrijas Karalisti (Valsts pienākumu neizpilde — Nodokļu tiesību akti — Nodokļa, ko uzliek no dzīvesvietai izmantotā nekustamā īpašuma pārdošanas gūtai peļņai, atlikšana — EKL 18., 39. un 43. pants — Eiropas Ekonomikas zonas līguma 28. un 31. pants)

10.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 56/11
            
         Tiesas (astotā palāta) spriedums 2007. gada 18. janvārī — Eiropas Kopienu Komisija pret Zviedrijas Karalisti
   (Lieta C-104/06) (1)
   
   (Valsts pienākumu neizpilde - Nodokļu tiesību akti - Nodokļa, ko uzliek no dzīvesvietai izmantotā nekustamā īpašuma pārdošanas gūtai peļņai, atlikšana - EKL 18., 39. un 43. pants - Eiropas Ekonomikas zonas līguma 28. un 31. pants)
   (2007/C 56/18)
   Tiesvedības valoda — zviedru
   Lietas dalībnieki
   
      Prasītāja: Eiropas Kopienu Komisija (pārstāvji — L. Strēma van Līra [L. Ström van Lier] un R. Liāls [R. Lyal])
   
      Atbildētāja: Zviedrijas Karaliste (pārstāvis — A. Kruse [A. Kruse])
   Priekšmets
   Valsts pienākumu neizpilde — EKL 18., 39., 43. panta un 56. panta 1. punkta, kā arī EEZ līguma 28., 31. un 40. panta pārkāpums — Valsts tiesību akti, ar ko tiek atlikta nodokļa uzlikšana peļņai, kas gūta, atsavinot nodokļu maksātāja dzīvesvietai izmantotu privātu nekustamo īpašumu un tādos pašos nolūkos iegādājoties jaunu nekustamu īpašumu, tikai ar nosacījumu, ka attiecīgie īpašumi atrodas valsts teritorijā
   Rezolutīvā daļa:
   
               1)
            
            
               pieņemot un saglabājot spēkā tādas nodokļu tiesību normas kā likuma par ienākumu nodokli (1999:1229) [inkomstskattelagen (1999:1229)] 47. nodaļas noteikumus, ar ko tiek atlikta nodokļa samaksa par peļņu, kas gūta, atsavinot dzīvesvietai izmantotu privātu nekustamo īpašumu vai privāta kooperatīvā dzīvokļa īres tiesības, tikai ar nosacījumu, ka arī jaunā dzīvesvieta atradīsies Zviedrijas teritorijā, Zviedrijas Karaliste nav izpildījusi pienākumus, ko tai uzliek EKL 18., 39., 43. pants, kā arī Eiropas Ekonomikas zonas līguma 28. un 31. pants;
            
         
               2)
            
            
               Zviedrijas Karaliste atlīdzina tiesāšanās izdevumus.
            
         
      (1)  OV C 96, 22.4.2006.